ఓలేరు
గుంటూరు జిల్లా భట్టిప్రోలు మండలంలోని గ్రామం. ఇది మండల కేంద్రమైన భట్టిప్రోలు నుండి 10 కి. మీ. దూరం లోను, సమీప పట్టణమైన రేపల్లె నుండి 5 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1108 ఇళ్లతో, 3267 జనాభాతో 1378 హెక్టార్లలో విస్తరించి ఉంది. గ్రామంలో మగవారి సంఖ్య 1635, ఆడవారి సంఖ్య 1632. షెడ్యూల్డ్ కులాల సంఖ్య 1226 కాగా షెడ్యూల్డ్ తెగల సంఖ్య 45. గ్రామం యొక్క జనగణన లొకేషన్ కోడ్ 590435.పిన్ కోడ్: 522265. ఎస్.టి.కోడ్. 08648.
కృష్ణానదీ పరీవాహక గ్రామాలలో "ఓలేరు" గ్రామానికి ఆధ్యాత్మిక కేంద్రంగా గుర్తింపు ఉంది. వాణిజ్య పంటలు, పచ్చదనంతో గ్రామం ఎప్పుడూ కళకళలాడుతుంటుంది. [4]
ఈ గ్రామానికి సమీపంలో పెసర్లంక, కారుమూరు, గుత్తావారిపాలెం, పేటేరు, పెదపులివర్రు (భట్టిప్రోలు) గ్రామాలు ఉన్నాయి.
గ్రామంలో ప్రభుత్వ ప్రాథమిక పాఠశాలలు ఐదు, ప్రైవేటు ప్రాథమిక పాఠశాల ఒకటి , ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.
సమీప బాలబడి భట్టిప్రోలులో ఉంది.
సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల రేపల్లెలోను, ఇంజనీరింగ్ కళాశాల బాపట్లలోనూ ఉన్నాయి. సమీప వైద్య కళాశాల గుంటూరులోను, పాలీటెక్నిక్‌ తెనాలిలోను, మేనేజిమెంటు కళాశాల బాపట్లలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం తెనాలిలోను, దివ్యాంగుల ప్రత్యేక పాఠశాల గుంటూరు లోనూ ఉన్నాయి.
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామం సంపూర్ణ పారిశుధ్య పథకం కిందకు రావట్లేదు. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
ఓలేరులో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు మొదలైన సౌకర్యాలు ఉన్నాయి. మొబైల్ ఫోన్ గ్రామానికి 5 కి.మీ. లోపు దూరంలో ఉంది. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్, ఆటో సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి.
జిల్లా రహదారి గ్రామం గుండా పోతోంది. జాతీయ రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
గ్రామంలో సమీకృత బాలల అభివృద్ధి పథకం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. అంగన్ వాడీ కేంద్రం, ఆటల మైదానం గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 14 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
ఓలేరులో భూ వినియోగం కింది విధంగా ఉంది:ఓలేరులో వ్యవసాయానికి నీటి సరఫరా కింది వనరుల ద్వారా జరుగుతోంది.కృష్ణానదీ పరీవాహక ప్రాంతాలలో, ఓలేరు" గ్రామానికి ఆధ్యాత్మిక కేంద్రంగా గుర్తింపు ఉంది. వాణిజ్య పంటలు, పచ్చదనంతో గ్రామం కళకలలాడుతూ ఉంటుంది. ఇక్కడ ప్రాశస్త శ్రీ కాశీ విశ్వేశ్వర స్వామివారి దేవస్థానం ఉంది. కాశీలో శివుడిని దర్శించుకుంటే ఎంత పుణ్యం వస్తుందో, ఓలేరులోని కాశీవిశ్వేశ్వరుడిని దర్శించుకున్నా అంతే పుణ్యం వస్తుందని భక్తుల నమ్మకం. సుమారు 400 సంవత్సరాలక్రితం, గ్రామంలో శివలింగం వెలసినదని ప్రతీతి. కృష్ణానదికి పరీవాహక ప్రాంతంగా ఉండటంతో, స్నానాలకు వచ్చే మునులు, భక్తులు ఎక్కువమంది, శివలింగానికి ప్రత్యేకపూజలు చేసేవార ప్రతీతి. అప్పటినుండి కాశీవిశ్వేశ్వరునికి కోర్కెలుతీర్చే స్వామిగా పేరు వచ్చింది. [4]
ఓలేరు గ్రామమనగానే ప్రతి ఒక్కరికీ తలపుకు వచ్చేది, గ్రామదేవత ఓలేటమ్మ తల్లి. ప్రతి సంవత్సరం వైశాఖ పౌర్ణమినాడు (మే నెలలో) అమ్మవారి తిరుణాలు కన్నులపండువగా నిర్వహించెదరు. పూజా కార్యక్రమాలకు ఓలేరు గ్రామం నుండియేగాక, భక్తులు పరిసర ప్రాంతాల నుండి, లంక గ్రామాల నుండి గూడా పెద్ద సంఖ్యలో తరలి వచ్చి పూజా కార్యక్రమాలలో పాల్గొంటారు. పొంగళ్ళు వండి అమ్మవారికి సమర్పించెదరు. ఈ తిరునాళ్ళలో విద్యుత్తు ప్రభలు ప్రత్యేక ఆకర్షణగా నిలుస్తవి. ఓలేరు గ్రామం అమ్మవారికి నామం ప్రకారం, ఓలేరమ్మ తల్లిగా పేరుగాంచింది. నిత్యం గ్రామప్రజలతోపాటు, తమ పాడిపంటలను అమ్మవారు కాపాడుతుందని భక్తుల విశ్వాసం. [4]&[7]
ఈ ఆలయానికి 32 ఎకరాల మాన్యం భూమి ఉండగా, దీనిలో 8 ఎకరాలను ప్రభుత్వం నివేశన స్థలాలకోసం కొనుగోలుచేసింది. మిగిలిన దానిలో 10 ఎకరాలు అర్చకులకు నైవేద్యం నిమిత్తం కేటాయించారు. ప్రతి సంవత్సరం ఏప్రిల్లో తూర్పుపాలెం ఉత్సవ కమిటీ ఆధ్వర్యంలో, వేడుకలు జరుగుచున్నవి. ఈ నిమిత్తం 5 ఎకరాల భూమి ఉండటంతో వచ్చే ఆదాయం ఖర్చులకు వినియోగించుచున్నారు. మిగిలిన 14 ఎకరాలనుండి కౌలు ఆదాయం ఒకటిన్నర లక్షల రూపాయలు ఆదాయం ఉన్నా దేవాలయ నిర్వహణ బాగాలేకపోవడం వలన భక్తుల రాక తగ్గిపోతున్నదని విమర్శలు వచ్చుచున్నవి. [5]
పురాతనమైన ఈ ఆలయాన్ని, గ్రామస్థుల, భక్తుల ఆర్థిక సహకారంతో, 15 లక్షల రూపాయల వ్యయంతో పునర్నిర్మించారు. నూతన ఆలయంలో, విగ్రహాల పునఃప్రతిష్ఠా మహోత్సవాలు 2017,మార్చి-6వతేదీన ప్రారంభించారు. ఈ సందర్భంగా ఆలయంలో ప్రత్యేకపూజలు, శ్రీ సీతారాములవారి విగ్రహాలకు క్షీరాధివాసం, జలాధివాసం, అనంతరం గ్రామోత్సవం నిర్వహించారు. 8వతేదీ బుధవారంనాడు విగ్రహ పున@ప్రతిష్ఠా కార్యక్రమం వేదమంత్రాలతో, వైభవంగా నిర్వహించారు. అనంతరం శ్రీ సీతారాముల కళ్యాణం కన్నులపండువగా నిర్వహించారు. [10]
ఈ మందిరమునందు, 2017,ఫిబ్రవరి-10వతేదీ శుక్రవారంనాడు, శ్రీ లలితత్రిపురసుందరి, దత్తాత్రేయస్వామి, మహా గణపతి, గురుదేవులు సుబ్రహ్మణ్యస్వాముల వారల నూతన శిలాబింబ, స్థిరబింబ ప్రతిష్ఠా మహోత్సవం నిర్వహించెదరు. [9]
వరితో పాటు, వాణిజ్యపంటలైన పసుపు, కంద, కూరగాయలు ఈ గ్రామంలో సాగవును. [4]
వ్యవసాయం, వ్యవసాయాధారిత వృత్తులు
కలక్టర్, నల్గొండ జిల్లా.
వీరు గుంటూరు జిల్లా రేపల్లె మండలం ఓలేరు గ్రామంలో 1941లో జన్మించారు. వీరి తల్లిదండ్రుల కులవృత్తి చేపలవేట. వీరు 1983 నుండి కృష్ణా జిల్లా కోడూరు గ్రామం (కోడూరు మండలం) లో 1983 నుండి ఉంటున్నారు. వీరు తన 13వ ఏటనుండియే గాయకుడిగా స్టేజిపై పాటలు పాడటం మొదలుపెట్టినారు. 1958,నవంబరు-2న కృష్ణా జిల్లా కాజ గ్రామంలో తొలిసారిగా "మాభూమి" నాటకంలో కరణం పాత్రతో నాటకంరంగంలో ఆరంగేట్రం చేశారు. వీరు హరికథాపితామహుడిగా బాగా పేరుపొందినారు. ఐదు దశాబ్దాలుగా వీరు 1249 హరికథలు, 109 నాటకాలు, 4 సినిమాలలో నటించి, కళాసేవ చేస్తున్నారు. వీరు 2001 నుండి వృద్ధకళాకారుడిగా, ప్రభుత్వం వారిచ్చే 500 రూపాయల పింఛనుతోనే కాలంగడుపుతున్నారు. [2]
ఓలేరు గ్రామానికి చెందిన లంకె ఉమామకేశ్వరరావు, విజయవాడలో ఎస్.పి.ఎఫ్. విభాగంలో హెడ్ కానిస్టేబుల్ గా పనిచేస్తున్నారు. వీరికి ఈత కొట్టడమంటే ఇష్టం. వీరు ఈతలో నిత్యం సాధన చేయుచూ, క్రితం సంవత్సరం కృష్ణానదిలో, చేతులు కట్టుకొని, 5 కి.మీ. దూరం ఈది అందరినీ ఆశ్చర్యచకితులను చేసారు. అంతటితో తృప్తిపడక, ఈయన, 2014, ఆగష్టు-10, ఆదివారం ఉదయం, 7-15 గంటలకు, విజయవాడలో, కృష్ణానదిలో, ఏకంగా, కాళ్ళూ, చేతులూ కట్టి వేసుకొని, వి.ఐ.పి.ఘాట్ నుండి 6 కి.మీ. ఈది తన ప్రతిభ ప్రదర్శించి, "తెలుగు బుక్ ఆఫ్ రికార్డ్స్' లో స్థానం సంపాదించుకున్నారు. గిన్నెస్ బుక్ ఆఫ్ వర్ల్డ్ రికార్డ్స్ లో పేరు నమోదు చేయించుకోవాలని ఈయన ఆశయం. కానీ ఆయన ఆశయం తీరలేదు. ఈ ప్రయత్నం చేయుచుండగానే, ఆయన 2017,జనవరి-22న ఉదయం కృష్ణానది ఒడ్డున ఈత ప్రాక్టీసు చేయుచూ, హఠాత్తుగా గుండె పోటుతో కన్నుమూసినారు. [5]&[8]
2009వ సంవత్సరంలో కృష్ణానదికి వచ్చిన వరదలలో, ఈ గ్రామంలో కృష్ణానది కాలువకు కట్టిన కరకట్ట తెగిపోయి, గ్రామాన్ని వరద నీటితో ముంచెత్తినది. వందలాదిఎకరాల పంటపొలాలు నీటమునిగి గ్రామస్తులకు తీరని నష్టం జరిగింది. ఆ సమయంలో లోక్ సత్తా పార్టీ ఈ గ్రామాన్ని దత్తత తీసుకొని, గ్రామస్తులకు చేయూతనిచ్చి, ఆదుకున్నది. ఆ పార్టీ తన స్వంత ఖర్చులతో, గ్రామస్తులకు, ఈ ప్రాంత ప్రజలకు ఉపయోగపడేలాగా, వెంకటరాజ నగర్ లో, రు. 5 లక్షల వ్యయంతో ఒక సామాజిక భవనం నిర్మించి ఇచ్చింది. ఈ భవనం ప్రారంభించిన ఆ పార్టీ అధ్యక్షులు శ్రీ జయప్రకాశ్ నారాయణ, మద్యాన్ని మానిపించేటందుకు స్థానికులచే ప్రమాణం చేయించటం విశేషం. పార్టీ ఆధ్వర్యంలో మరిన్ని అభివృద్ధి పనులు చేపడతామని హామీ ఇచ్చారు. [4]
2001 వ.సంవత్సరం జనాభా లెక్కల ప్రకారం గ్రామ జనాభా 3243. ఇందులో పురుషుల సంఖ్య 1616, స్త్రీల సంఖ్య 1627,గ్రామంలో నివాసగృహాలు 977 ఉన్నాయి.గ్రామ విస్తీర్ణం 1378 హెక్టారులు.
జనాభా (2011) - మొత్తం 3,267 - పురుషుల సంఖ్య 1,635 - స్త్రీల సంఖ్య 1,632 - గృహాల సంఖ్య 1,108